Rikunarita-ORG/Wikinium huggingface dataset:
# Kosta Rika

Bandera Kosta Rika
**Kosta Rika** (sacaro harfiah "Pasisia Kayo") atau sacaro rasmi **Republik Kosta Rika** (Spanyol: *República de Costa Rica*), adolah sabuah nagara di kawasan Amerika Tangah-Utara, nan babatehan jo Nikaragua di utara, Lauik Karibia di timur lauik, Panama di tenggara, Samudra Pasifik di barat daya jo babatehan maritim samo Ekuador di selatan Pulau Cocos. Nagara ko bagian dari Lempeng Mikro Panama, nan mangarik lambek ka utara relatif ka Lempeng Karibia nan stabil.

Politik Kosta Rika balansuang dalam karangko republik demokrasi perwakilan presidensial, jo sistem multipartai. Kuaso eksekutif dijalankan dek Presiden sabagai kapalo nagara jo kapalo pamarentahan basamo kabinetnyo. Kuaso legislatif dipacik dek Dewan Perwakilan Rakyat nan dipiliah untuak maso jabatan ampek tahun, baitu pulo presiden. Kuaso yudikatif bajalan independen dari eksekutif jo legislatif tapi tatap talibaik dalam proses politik. Kosta Rika adolah sabuah republik jo sistem pengawasan jo kaseimbangan konstitusional nan kuaik. *The Economist Intelligence Unit* manilai Kosta Rika sabagai "demokrasi panuah" pado tahun 2022.

Pado tahun 2022, panduduak nagara ko dipakirokan bajumlah 5.204.411 jiwa, sadangkan sensus 2011 mahituang panduduak 4,3 juta jiwa nan taseba diantaro kalompok-kalompok barikuik: 83,6% bakulik putiah atau mestizo, 6,7% mulatto, 2,4% panduduak asli Amerika, 1,1% bakulik hitam atau Afro-Karibia; sarato 1,1% lainnyo, 2,9% indak ado jo 2,2% indak ditantuan. Pado tahun 2016, pakiroan PBB untuk panduduaknyo adolah 5,2 juta jiwa.

## Rujukan
# Kota Panama

Panorama kota
**Kota Panama** adolah ibu kota jo kota tagadang nagara Panama nan talatak di pintu masuak Tarusan Panama. Kota ko marupokan pusek politik jo pamarentahan sarato pusek padagangan nagara. Pado tahun 2023, panduduaknyo bajumlah 1.086.990 jiwa.

Kota ko didirian pado tanggal 15 Agustus 1519 dek Pedro Arias de Ávila. Sasudah babarapo wakatu didirian, kota ko manjadi titiak paluncuan eksplorasi jo panakluakan Peru sarato titiak transit ameh jo perak manuju Spanyol malalui Tanah Gantiang. Pado tahun 1520, para padagang Genoa manguasoi palabuahan jo padagangan di wilayah ko, tautamo untuak padagangan budak, barakaik konsesi nan diagiahan dek Spanyol. Kota ko manjadi ibu kota nagara sajak mardeka dari Kolombia pado 3 November 1903.

## Rujuakan
# 1821

|  |  |
| --- | --- |
| Millenium: | Milenium ka-2 |
| Abaik: | Abaik ka-18 – **Abaik ka-19** – Abaik ka-20 |
| Dasawarsa: |  1790-an ·  1800-an ·  1810-an  – 1820-an –  1830-an  · 1840-an  · 1850-an  |
| Taun: | 1818 • 1819 • 1820 – **1821** – 1822 • 1823 • 1824 |
| Kategori: | Kalahiaran  • Kamatian |

**1821 Masehi** adolah taun pado milenium ka-2, abaik ka-19, jo dekade 1820-an dalam kalender Gregorian.

## Kajadian

## Kalahiaran

## Kamatian
# Ekuador

Bandera Ekuador
**Ekuador** atau sacaro rasmi **Republik Ekuador** adolah sabuah nagara di barat lauik Amerika Selatan, ba batehan jo Kolombia di utara, Peru di timur jo selatan, sarato Samudra Pasifik di barat. Ekuador mancakuik pulo Kapulauan Galapagos di Pasifik, sakitar 1000 kilometer (621 mi) di sabalah barat daratan utamo. Ibu kota jo kota tagadangnyo adolah Quito.

Ekuador diparintah oleh Presiden nan dipiliah sacaro demokratis untuak maso jabatan ampek tahun. Presiden Ekuador kini ko, Guillermo Lasso, manjalankan kuasonyo dari kepresidenan Palacio de Carondelet di Quito. Konstitusi kini ko ditulih dek Majelis Konstituante Ekuador nan dipiliah pado tahun 2007, sarato di satujui malalui referendum pado tahun 2008. Sajak tahun 1936, pamungutan suaro diwajibkan untuak kasadoan urang nan melek huruf bausia 18-65 tahun, opsional untuak kasadoan warga nagara lainnyo.

Iklim di Ekuador umumnyo tropis sarato bavariasi manuruik katinggian jo wilayah, karano perbedaan katinggian dan, pado tingkek tatantu, kadakek annyo jo khatulistiwa. Dataran randah pasisia di bagian barat biasonyo angek jo suhu sakitar 25 °C (77 °F). Daerah pasisia dipangaruahi oleh arus lauik jo paneh sarato hujan antaro Januari jo April.

Puncak Gunuang Chimborazo (6.268 m, atau 20.560 kaki, di ateh parmukaan lauik), gunuang tatinggi di Ekuador, adolah titiak tajauah dari pusek Bumi di parmukaan Bumi karano bantuak planet nan elipsoid.

Panduduak Ekuador baragan sacaro etnis dan dipakiroan tahun 2021 bajumlah 17.797.737. Kalompok etnis nan tagadang (per 2010) adolah Mestizo.

## Rujukan
# 1831

|  |  |
| --- | --- |
| Millenium: | Milenium ka-2 |
| Abaik: | Abaik ka-18 – **Abaik ka-19** – Abaik ka-20 |
| Dasawarsa: |  1800-an ·  1810-an ·  1820-an  – 1830-an –  1840-an  · 1850-an  · 1860-an  |
| Taun: | 1828 • 1829 • 1830 – **1831** – 1832 • 1833 • 1834 |
| Kategori: | Kalahiaran  • Kamatian |

**1831 Masehi** adolah taun pado milenium ka-2, abaik ka-19, jo dekade 1830-an dalam kalender Gregorian.

## Kajadian

## Kalahiaran

## Kamatian
# 1903

|  |  |
| --- | --- |
| Millenium: | Milenium ka-2 |
| Abaik: | Abaik ka-19 – **Abaik ka-20** – Abaik ka-21 |
| Dasawarsa: |  1870-an ·  1880-an ·  1890-an  – 1900-an –  1910-an  · 1920-an  · 1930-an  |
| Taun: | 1900 • 1901 • 1902 – **1903** – 1904 • 1905 • 1906 |
| Kategori: | Kalahiaran  • Kamatian |

**1903 Masehi** adolah taun pado milenium ka-2, abaik ka-20, jo dekade 1900-an dalam kalender Gregorian.

## Kajadian

## Kalahiaran

## Kamatian
# 1914

|  |  |
| --- | --- |
| Millenium: | Milenium ka-2 |
| Abaik: | Abaik ka-19 – **Abaik ka-20** – Abaik ka-21 |
| Dasawarsa: |  1880-an ·  1890-an ·  1900-an  – 1910-an –  1920-an  · 1930-an  · 1940-an  |
| Taun: | 1911 • 1912 • 1913 – **1914** – 1915 • 1916 • 1917 |
| Kategori: | Kalahiaran  • Kamatian |

**1914 Masehi** adolah taun pado milenium ka-2, abaik ka-20, jo dekade 1910-an dalam kalender Gregorian.

## Kajadian

## Kalahiaran

## Kamatian
# Tarusan Panama

Peta Tarusan Panama
Peta lokasi Tarusan Panama
**Tarusan Panama** adolah tarusan nan mamotong tanah gantiang Panama sapanjang 82 km, mamotong Amerika Utara jo Amerika Selatan sarato manghubuangkan Samudra Pasifik jo Atlantik. Tarusan ko mamotong wakatu tampuah kapa lauik karano indak paralu mamuta lewat ujuang selatan Amerika Selatan.

Rencana pambangunan tarusan ko alah mulai muncul pado taun 1500-an namun baru dibukak pado 15 Agustus 1914. Walaupun pambangunannyo dilando babagai masalah sarupo panyakik malaria, damam kuniang, bancano tanah longsor, jo kakurangan aia, tarusan ko alah mambantu 800.000 kapa manyubarang sajak pambukaannyo atau 12.000 kapa per tahun.

## Panjalehan

Tarusan Panama manghubuangkan Taluak Panama di Samudra Pasifik jo Lauik Karibia di Samudra Atlantik. Karano bantuak dari tanah gantiang Panama adolah "S", tarusan iko mamotong dari arah barat laut ka tenggara. Untuak mampamudah, otoritas tarusan mangklasifikasikan lalunyo kapa jo arah *northbound* (manuju utara) bagi kapa nan manuju Samudera Atlantik jo *southbound* (manuju selatan) bagi kapa nan manuju Samudera Pasifik. Untuak manyubarang, sabuah kapa paralu wakatu 9 jam.

## Sijarah

Niaik ka mambuek sabuah tarusan di tanah gantiang Panama partamo kali ateh usua Rajo Charles V dari Spanyol pado taun 1524 untuak mampamudah lalunyo kapa, utamonyo nan mambaok ameh. Walaupun alah ado hasia survei jo rencana pado taun 1529, kaadoan politik jo teknologi di Eropa pado wakatu tu masih alun mamungkinkan.

Salapeh babagai macam caro nan indak malalui lauik (kereta api) gagal atau dinilai kurang efektif, rencana pambangunan tarusan mancogok baliak. Didorong jo salasainyo Tarusan Suez, dek Parancih di bawah pimpinan Ferdinand de Lesseps muloi mambangun tarusan pado 1 Januari1880 namun tahanti karano panyakik pado taun 1893.

Pambangunan dilanjuikan dek Amerika Serikat di bawah pimpinan Theodore Roosevelt pado taun 1904 salapeh AS mambantu Panama mardeka dari Kolombia jo imbalan kontrol daerah tarusan. Pambangunan kanal dek Amerika Sarikek ko dimuloi pado 4 Mei 1904. Baragam upayo dilaksanokan untuak mangatasi masalah dan akhianyo kanal dibukak pado 15 Agustus 1914 jo balalunyo kapa Ancon.

Tarusan iko sarato daerah disakitarnyo dikontrol dek Amerika Serikat sampai 31 Desember 1999 salapeh Presiden AS Jimmy Carter manandotangani Traktat Torrijos-Carter pado 7 September 1977. Kini, tarusan ko dikontrol dek Otoritas Tarusan Panama.

## Pautan lua

* (Inggirih) Situs resmi Otoritas Terusan Panama Archived 2017-08-12 di Wayback Machine.
* (Inggirih) Live webcams Terusan Panama